Uputstvo – engleski jezik (21. 04. – 24. 04. 2020.)

Dragi đaci šestaci,

Ove nedelje ćemo raditi na jednom malom projektu!

Projekat je prvenstveno osmišljen da se radi u grupama. Na žalost, zbog trenutnih okolnosti, moraćete da ga radite samostalno.

**Vaš ovonedeljni zadatak je da pronađete 15 poslovica ili izreka na engleskom jeziku, i da pronađete poslovice ili izreke koje imaju isto značenje na srpskom jeziku. Na primer – The early bird catches the worm je poslovica na engleskom, a njen prevod na naš jezik je – Ko rano rani, dve sreće grabi.**

**Drugi deo zadatka je da u 2 do 3 rečenice na engleskom jeziku objasnite 5 od tih 15 poslovica ili izreka. Na primer - The early bird catches the worm – means that someone who does something first or immediately is in a better position.**

Dakle, pronađete 15 poslovica ili izreka na engleskom, potom nađete koje su to poslovice na našem jeziku, a za 5 od tih 15 mi date objašnjenje značenja u 2 do 3 rečenice (na engleskom jeziku).

Napominjem da će lepo, kreativno, dobro i samostalno urađeni domaći biti nagrađeni!

Lepo učite i vežbajte. I obavezno gledajte filmove, crtaće, naučne emisije... BEZ PREVODA!!! ☺

Lepo radite ovonedeljni domaći!